Þorsteinn Pálsson
'S e neach-aithris, neach-lagha, neach-poileataigs agus riochdaire dioplòmasach à Innis Tìle a th' ann am Þorsteinn Pálsson (IPA: ˈθɔr̥steitn ˈpʰaulsɔn). Rugadh e air 29 an Dàmhair 1947 ann an Selfoss. Bha athair anns na oghaichean le Sveinn Guðmundsson, seann bhall-phàrlamaid. Fhuair e a chuid foghlaim aig Verzlunarskóli Íslands agus Oilthigh Innis Tìle. Chaidh a thaghadh dhan Alþingi airson a' chiad turais ann an 1983. Bha e na fhorsætisráðherra (Gàidhlig: Prìomh-mhinistear) bho 1987 gu ruige 1988 às leth Sjálfstæðisflokkurinn (Gàidhlig: Pàrtaidh na Neo-eisimeileachd), ann an co-bhann le Alþýðuflokkurinn agus Framsóknarflokkurinn. A bharrachd air sin, tha e air a bhith na mhinistear an ionmhais (1985 - 1987), na mhinistear a' ghnìomhachais (1987) agus na mhinistear an Iasgaich, Ceartas agus Cùisean Eaglaiseil (1991 - 1999). Phòs e aig Ingibjörg Þórunn Rafnar ann an 1973 - nighean Jónas G. Rafnar, labhraiche an Alþingi eadar 1967 agus 1971 - agus fhuair iad triùir duine cloinne còmhla. Chaochail a bhean ann an 2011. Tha e air dà phàipear-naidheachd a dheasachadh: Vísir (1975 – 1979), agus  Fréttablaðið (1906 - 2009). Chuir e seachad bliadhnaichean na thosgair thall an Sasainn agus san Danmhairg.

Caibineit Phálsson
Seo, mar a leanas, liosta nan daoine a ghabh pàirt ann an caibineitean fhad 's a bha Pálsson os cionn an riaghaltais. Bhuinneadh iad uile gu Alþýðuflokkurinn, Framsóknarflokkurinn agus Sjálfstæðisflokkurinn:

Þorsteinn Pálsson: Prìomhaire 
Steingrímur Hermannsson: Dùchannan Cèin
Birgir Ísleifur Gunnarsson: Foghlam
Friðrik Sophusson: Ionmhais
Guðmundur Bjarnason: Slàinte
Halldór Ásgrímsson: Iasgach
Jóhanna Sigurðardóttir: Cùisean Sòisealta
Jón Baldvin Hannibalsson: Gnìomhachas
Jón Helgason: Àiteachas 
Jón Sigurðsson: Ceartas is Cùisean Eaglaiseil, Gnìomhachas agus Ministear Staitistig
Matthías Á. Mathiesen: Còmhdhail

Iomraidhean

Ceanglaichean a-mach 
Sjálfstæðisflokkurinn

 

Daoine
Daoine à Innis Tìle
Innis Tìle
Luchd-poileataigs Eòrpach
Poileataigs